- 25 घन मीटर खनन सामग्री सीज - Amar Ujala Hindi News Live
Home › Uttarakhand › Pithoragarh › 25 घन मीटर खनन सामग्री सीज
{"_id":"117-52744","slug":"Pithoragarh-52744-117","type":"story","status":"publish","title_hn":"25 \u0918\u0928 \u092e\u0940\u091f\u0930 \u0916\u0928\u0928 \u0938\u093e\u092e\u0917\u094d\u0930\u0940 \u0938\u0940\u091c","category":{"title":"City & states","title_hn":"\u0936\u0939\u0930 \u0914\u0930 \u0930\u093e\u091c\u094d\u092f","slug":"city-and-states"}}
25 घन मीटर खनन सामग्री सीज
पिथौरागढ़। राजस्व विभाग की टीम ने मंगलवार को मौका मुआयना कर बेनाप जमीन से की गई खनन सामग्री को जब्त कर लिया। सीज की गई 25 घन मीटर खनन सामग्री को ग्रामीणों के हवाले कर दिया गया है। इस सामग्री को नीलाम किया जाएगा। तहसीलदार ने कहा किसी तरह के अवैध खनन को बर्दाश्त नहीं किया जाएगा। यदि कही भी कोई खनन होता है तो उसकी प्रशासन से शिकायत की जाए।
जाखपंत के लोगों ने अवैध खनन का आरोप लगाते हुए सोमवार को कलक्ट्रेट में प्रदर्शन किया था। इसके बाद उप जिलाधिकारी नरेश दुर्गापाल ने मौका मुआयना कर कार्रवाई करने का आश्वासन दिया था। मंगलवार को तहसीलदार एमएस नयाल के नेतृत्व में राजस्व विभाग की टीम ने स्थलीय भ्रमण किया। मौके से अवैध रूप से एकत्र की गई 25 घन मीटर रोड़ी और बजरी को बरामद किया। इस अवैध खनन सामग्री को सीज कर ग्रामीणों के हवाले कर दिया गया है। शीघ्र ही इस सामग्री की नीलामी करने की बात कही गई है।
तहसीलदार ने कहा कि खनन बेनाप जमीन से किया जा रहा था। क्षेत्र पंचायत सदस्य फकीर धामी, उप प्रधान एससी पंत, देवेंद्र पंत, संतोष पंत, बंशीधर पंत, दामोदर पंत, कृपाल दत्त पंत, मनोज पंत, दिनेश पंत, पंकज पंत समेत तमाम ग्रामीणों ने अवैध रूप से होने वाले खनन के धंधे पर रोक के लिए प्रभावी कदम की मांग की। राजस्व दल में राजस्व उप निरीक्षक जीवन पुनेठा समेत कई लोग शामिल थे।
meters mining material sij